13.1.2023
RO
Jurnalul Oficial al Uniunii Europene
L 12/15
importurilor afectate au fost semnificative (25).
Comisia a confirmat, de asemenea, că măsurile IAC privind oțelul au avut un efect similar atunci când au fost instituite de țări terțe.
Într-un eșantion de 26 de cazuri evaluate (26), Comisia a confirmat că reducerea importurilor a fost în medie de 73 % și că volumele afectate erau, de asemenea, relevante (27).
Prin urmare, instituirea de măsuri IAC de către țările terțe a redus volumul exporturilor către țările respective, exporturi care au fost direcționate, cel puțin parțial, către piața Uniunii.
20.
În plus, un alt set de date care arată legătura clară dintre numărul tot mai mare de măsuri de apărare comercială în țările terțe și creșterea importurilor pe piața Uniunii este reprezentat de tendințele opuse ale exporturilor principalelor țări exportatoare de oțel către Uniune explicate în considerentul 3 (28).
Având în vedere numărul mare de măsuri de apărare comercială impuse de țările terțe și efectele acestora asupra volumelor importurilor în țările care instituie o măsură (astfel cum se detaliază în considerentele 18 și 19), această tendință confirmă faptul că capacitatea lor de a exporta către țări terțe a fost redusă în mod semnificativ.
Prin urmare, aceștia au încercat să elimine aceste volume suplimentare (afectate, de asemenea, de supracapacitate) pe piața atractivă a Uniunii, care, prin urmare, a înregistrat o creștere constantă a importurilor în aceeași perioadă, într-un ritm semnificativ mai mare decât evoluția consumului.
21.
Graficul de mai jos (29) ilustrează aceste tendințe.
(25) Aproximativ 15 milioane de tone de importuri combinate afectate de aceste măsuri, din care doar puțin peste 2 milioane de tone au continuat să intre pe piață după aplicarea măsurilor.
Pentru detalii, a se vedea nota la dosar, tabelul 2.
(26) A se vedea nota la dosar din 30 noiembrie 2022, tabelul 3.
(27) Pentru a institui o măsură IAC, volumele vizate de fiecare investigație trebuie să fie peste pragul de minimis.
În plus, oțelul este, de obicei, comercializat în volume destul de mari, astfel cum se arată în exemplele din practica IAC a UE și din cazurile eșantionate de măsuri IAC în alte țări terțe.
(28) Aceste țări au reprezentat în mod constant aproximativ 75 % din totalul importurilor în Uniune în perioada de investigație.
(29) Sursă: Pentru importurile în Uniune: Eurostat; pentru măsurile IAC: OMC, Portalul integrat pentru informații privind comerțul (Integrated Trade Intelligence Portal, I-TIP).